title: Bogha Mòr
text: Bogha Mòr pe Bogh Mòr (Bowmore e saozneg) eo kêr-benn Enez Ìle, ar greisteisañ eus an Inizi Gall. 862 den a oa o chom enni hervez niveradeg 2001. 
  Brudet eo he labouradeg wiski, anvet Bowmore, hag an iliz kelc'hiek, e Cill A-Rubha.
  Port Ìlein avat eo lec'h tudetañ an enezenn.
  
  Istor
  
  Ur gêriadenn savet e stumm karrezioù eo Bogha Mòr, kroget d'he sevel gant Daniel Campbell Yaouankañ e 1770, goude echuet iliz Cill A-Rubha, a lavarer e oa kelc'hiek abalamour d'an diaoul ha n'hallfe ket kuzhat en ur c'horn.
  
  Strilherezh Bowmore a voe savet un tamm a-raok 1816, war lez Loch an Dàla, e-kichenik ur sanailh a zo bremañ poull-neuial, anvet MacTaggart Centre. Ar wrez a sav eus ar strilherezh a servij da dommañ dour ar poull.
  
  Kenwerzh
  Bogha Mòr a gaver enni letioù ha stalioù, un ospital hag ur skol eil derez. Ur gazetenn zo, anvet Ileach.
  
  Sevenadur
  Bogha Mòr a ro bod da Ionad Chaluim Chille Ìle (kreizenn Koulm), savet da ziwall ar gouezeleg en enez.
  
  Liammoù diavaez
  Lec'hienn Ionad Chaluim Chille Ile
  Lec'hienn "Ileach", kazetenn an enez
  Lec'hienn diwar-benn an iliz krenn
  
  Notennoù
  
  Ìle